اللي فهمته من كلامك انك ما كنت خال كفيل والمنظمة هي اللي اختارتلك الولاية وبالصدفة طلعت نفس ولاية اخوك
بهل حالة اخي لو تحدد كفيل رح ترجع اوراقك لواشنطن ورح يتاخر سفرك من 3 الى 4 شهور
الافضل ان توصل لامريكا ولو تريد بكل سهولة تكدر تغير ولايتك لكن اكو كم نقطة لازم تعرفها قبل التحويل :
الاولى : ان تتاكد انه اكو فرع للمنظمة مالتك بالولاية الجديدة اللي رح تحول عليها
الثانية : ان ما تفتح ملف بالولفر بولايتك الاولى فقط اذا تريد تكدر تقدم ع السوشيل سكيورتي نمبر لان هي وحدة بكل الولايات وتاخد جيك الويلكم مالتك يلا تحول لغير ولاية .
الثالثة : ان ترتب امورك عند التحويل اما تنزل بفندق او يكون عندك شخص يكدر يستقبلك ببيته لحد ما تاجر وتكعد مع العلم ع ان تكاليف سفرك للولاية الجديدة رح تكون على حسابك.
تحياتي وبالتوفيق .